Το διαμέρισμα ήταν άψογο, παρόλα αυτά δεν υπήρχαν πουθενά οδηγίες για το πού ακριβώς βρίσκεται το διαμέρισμα μέσα στο κτήριο. Λόγω του ότι κάναμε check in αργά το βράδυ, ο οικοδεσπότης με είχε ενημερώσει ότι δε θα μπορεί να επικοινωνήσει μαζί μου λόγω ώρας αλλά δεν με ενημέρωσε για τον όροφο του διαμερίσματος. Υπέθεσα ότι θα αναγραφόταν στην είσοδο του κτηρίου όπου βρήκα και τα κλειδιά αλλά δυστυχώς δεν υπήρχε καμιά πληροφορία. Αναγκαστήκαμε να ψάξουμε και τους 6 ορόφους του κτηρίου για πάνω από 40 λεπτά και τελικά βρήκαμε το διαμέρισμα στο υπόγειο. Ενώ το όνομα του οικοδεσπότη στην κράτηση ήταν Παναγιώτης δεν μπορούσαμε να βρούμε κανένα διαμέρισμα με αυτό το όνομα. Μετά θυμήθηκα ότι το όνομα του Wi-Fi που μου είχε δώσει νωρίτερα την ίδια ημέρα ήταν Giannis. Το διαμέρισμα τελικά είχε απέξω κουδούνι με το όνομα αυτό οπότε και υποθέσαμε ότι μάλλον αυτό θα ήταν. Κατά τα άλλα όλα τα υπόλοιπα ήταν άψογα.